b"\n_START_ARTICLE_\nFutbol a Montenegro\n_START_PARAGRAPH_\nEl futbol \xc3\xa9s un dels esports m\xc3\xa9s seguits a Montenegro.\n_START_SECTION_\nHist\xc3\xb2ria\n_START_PARAGRAPH_\nMontenegro fou estat independent als inicis del segle XX. A partir de 1919 els clubs montenegrins es dilu\xc3\xafren dins l'estructura futbol\xc3\xadstica de Iugosl\xc3\xa0via. No fou fins a l'any 2006 en qu\xc3\xa8 amb la independ\xc3\xa8ncia del pa\xc3\xads, es cre\xc3\xa0 la federaci\xc3\xb3 de futbol de Montenegro i s'iniciaren les competicions futbol\xc3\xadstiques nacionals. El primer partit de la selecci\xc3\xb3 de futbol de Montenegro es disput\xc3\xa0 a Podgorica el 24 de mar\xc3\xa7 de 2007, derrotant Hongria per 2-1. Hist\xc3\xb2ricament, l'equip m\xc3\xa9s destacat del pa\xc3\xads ha estat el FK Budu\xc4\x87nost Podgorica (antigament conegut com a Buducnost Titograd, pel canvi de nom de la ciutat)."